Spoštovane občanke in občani, zaposleni v javnih zavodih in podjetjih,

člani društev in drugih organizacij v občini Veržej!

Razmere v državi, ob epidemiji korona virusa, se neprestano, iz ure v uro spreminjajo in v Občini Veržej jih odgovorno spremljamo.

Za izvedbo nujnih javnih in družbeno koristnih nalog pomoči najbolj ogroženim, vzpostavljamo občinsko bazo prostovoljcev. Zdrave polnoletne osebe pozivamo, da se aktivno vključijo v naloge pri izvajanju pomoči. Posebej poudarjamo, da gre izključno za pomoč pri dostavi najnujnejših potrebščin iz trgovin ali zdravil iz lekarn. Prav tako vam zagotavljamo ustrezno zaščitno opremo.

Če želite pomagati kot prostovoljec, vas prosimo, da izpolnite obrazec v priponki in ga po elektronski pošti pošljete na naslov vesna.legen@verzej.si ali ga pošljete na naslov občine: Občina Veržej, Ulica bratstva in enotnosti 8, 9241 Veržej.

Na tak način bomo lažje organizirali delo v prihodnjih dneh, tednih.

Če bomo vašo pomoč potreboval vas bomo poklicali, še prej pa vas bomo informirali o samem postopku pomoči.

Občina Veržej in Štab Civilne zaščite Občine Veržej